Серік Мұхамбетұлы Есенов

Серік Мұхамбетұлы Есенов 1948 жылдың 3 наурызында РКФСР Мәскеу қаласында туған. Қазақ.
Әкесі - Исенов Мұхамбет Айтуұлы (1909-1992). Анасы - Исенова Софья Садыққызы (1917-2004).
В.И. Ленин атындағы Қазақ политехникалық институтының геофизика факультетін тау-кен инженері-геофизик мамандығы бойынша бітірген (1971).Геология-минералогия ғылымдарының кандидаты (1987). Кандидаттықдиссертациясыныңтақырыбы: «Күрделі салынған орталар жағдайында сейсмобарлаулық өңдеу және түрлендіру әдістемесін жетілдіру».40-тан астам мақалалар мен тезистердің, 20-дан астам өндірістік және тақырыптық есептердің авторы.Қазақ, орыс және ағылшын тілдерін біледі.
КОКП мүшесі (1974-1991).1964, 1965 және 1968 жылдары - ОҚМУ Іздестіру-барлау экспедициясының техник-геологы, 2-ші разрядты жұмысшысы. 1971 жылдан - ҚазКСР Геология министрлігі «Казнефтегеофизика» тресі Гурьев геофизикалық экспедициясының геофизигі. 1972 жылдан - ҚазКСР Геология министрлігі Қазақстандық тәжірибелік-әдістемелік экспедициясының бас геологы, тақырыптық партия бастығы,отряд бастығы, аға геофизигі, геофизигі. 1993 жылдан - ҚР Геология министрлігінің «Сейсмалимет» АҚ Бас геофизикалық есептеу орталығының бас геофизигі. 1994 жылдан - Халықаралық «Казахстанкаспийшельф» консорциумы (1997 жылдан - «Казахстанкаспийшельф» ААҚ) геология және геофизика басқармасының бас геофизигі. 1998 жылдан - «ҚазМұнайГаз» ¥К» АҚ геология және геофизика департаментінің, геология, геофизика және резервуарлар департаментінің, геология департаментінің бас геофизигі,директорының орынбасары; геология және геофизика департаментінің, теңіз жобаларын, жаңа жобаларды басқару департаментінің, құрғақтағы және шетелдегі барлау мен зерттеу жобалары департаментінің бас менеджері, геология және геофизика департаментінің жаңа жобаларын геологиялық негіздеу секторының меңгерушісі. 2010 жылдан бері - «ҚазМұнайГаз» ¥К» АҚ бас геофизигі.
«Қазақстан мұнайына 100 жыл» белгісімен марапатталған. ҚР Президентінің алғысымен ескерілген. Қойнауларды барлау шебері.
Әскери атағы - отставкадағы аға лейтенант. Саяси қайраткер ретіндегі идеалы - Ш. де Голль. Қазақстанның болашағы туралы болжамы - «Дамыған көп салалы экономикасы бар егемен мемлекет». Хоббиі - спорт. Сүйіп оқитын әдебиеті - классикалық әдебиет, детективтер. Үйленген. Жұбайы - Исенова Жаухар Владимирқызы (1958 ж. т.). Қызы - Дина (1968 ж. т.); ұлдары - Бақытжан (1978 ж. т.), Есенжан (1991 ж. т.).Қазақстан Республикасында кімнің кім екені - 2011 жыл. Екі томдық анықтамалық. Алматы, 2011 ІSВN 978-601-278-473-2

Дереккөздер

Санат:Тұлғалар
Санат:Экономика
Санат:1948 жылы туғандар